《夏日吟》
宋代·刘子翚

君不见长安公侯家，六月不如暑。
扇车起长风，冰槛沥寒雨。
重櫩邃屋昼生阴，反易天时在谈吐。
又不见五陵富豪儿，炎天多快意。
雪谷曳轻明，珍槃嚼甘脆。
蛾眉皓齿发清歌，洒酒筠枝集蝇蚋。
何如野客歌沧浪，万事不理心清凉。
流金铄石未为苦，势利如火焚中肠。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。